stanford-oval/wikipedia huggingface dataset:
Lester Holt

| Lester Holt |
| --- | --- |
 Holt vuonna 2022
Henkilötiedot
Syntynyt: 8. maaliskuuta 1959 (ikä 65) Marinin piirikunta, Kalifornia, Yhdysvallat
Kansalaisuus:  yhdysvaltalainen
Ammatti:  radiotoimittaja, uutisankkuri
Lester Holt (s. 8. maaliskuuta 1959 Marinin piirikunta, Kalifornia, Yhdysvallat) on yhdysvaltalainen radiotoimittaja ja uutisankkuri. Hän on toiminut NBC Nightly Newsin ankkurina vuodesta 2015. Lisäksi hän on toiminut Dateline NBC:n pääankkurina syyskuusta 2011 ja hän johtaa muun muassa NBC Newsin poliittista uutisointia.
Holt liittyi vuonna 2000 NBC Newsiin ja hän aloitti MSNBC:n uutisohjelmien Newsfront ja Lester Holt Live ankkurina. Hän liittyi sijaisankkuriksi NBC Nightly Newsille ja ohjelmalle Today. Holt vaihdettiin yhtiön kokopäivseksi viikonloppuisin työskenteleväksi ankkuriksi ja hän toimi tehtävässä vuoteen 2015 asti. Saman vuoden helmikuussa hänet nimitettiin yhtiön väliaikaiseksi ankkuriksi, ja kesäkuussa hänet nimitettiin pysyväksi ankkuriksi.
Aiheesta muualla

Kuvia tai muita tiedostoja aiheesta Lester Holt Wikimedia Commonsissa
Lost Boys (dokumenttielokuva)

| Lost Boys |
| --- | --- |

Ohjaaja:   Joonas Neuvonen  Sadri Cetinkaya 
Käsikirjoittaja:   Joonas Neuvonen  Sadri Cetinkaya  Venla Varha 
Tuottaja:  Miia Haavisto
Valmistustiedot
Valmistusmaa:  Suomi
Tuotantoyhtiö:  Helsinki-filmi
Ensi-ilta:   2020-09-2525. syyskuuta 2020  
Alkuperäiskieli:  suomi
Budjetti:  330 000 euroa
Aiheesta muualla
IMDb 
Elonet
Infobox OKNimi-testi OK: 
Lost Boys on vuonna 2020 ensi-iltansa saanut suomalainen dokumenttielokuva, jonka ovat ohjanneet Joonas Neuvonen ja Sadri Cetinkaya. Se on itsenäinen jatko-osa Neuvosen aikaisemmalle elokuvalle Reindeerspotting – pako Joulumaasta (2010). Elokuvassa Neuvonen selvittää kadonneiden ystäviensä kohtaloa Kaakkois-Aasiassa.
Elokuva sai vajaassa kuukaudessa (19. lokakuuta mennessä) elokuvalevityksessä yli 53 000 katsojaa, joka on suomalaisten dokumenttielokuvien viidenneksi eniten kautta aikain.
Arvosteluja

| 0 | 1 | 2 |
| --- | --- | --- |
Helsingin Sanomat Miska Rantanen: 
Hufvudstadsbladet Krister Uggeldahl:
Palkinnot

Elokuva voitti vuoden 2021 Tampereen elokuvajuhlilla pääpalkinnon yli 30-minuuttisten elokuvien sarjassa.
Aiheesta muualla

Lost Boys Internet Movie Databasessa (englanniksi)
Lori Loughlin

Lori Loughlin
Lori Anne Loughlin ['lɒklɪn] (s. 28. heinäkuuta 1964 Queens, New York, Yhdysvallat) on yhdysvaltalainen näyttelijä, joka on näytellyt paljon televisiossa. Loughlin tunnetaan muun muassa sarjasta Summerland.
Loughlin oli naimisissa vuodet 1989–1996 Michael Burnsin kanssa. Loughlin vihittiin toisen aviomiehensä, Mossimo Giannullin kanssa 25. marraskuuta 1997. Heillä on kaksi tytärtä, Isabella Rose (s. 16. syyskuuta 1998) ja Olivia Jade (s. 28. syyskuuta 1999).
Televisioura

90210 (2008)
Summerland (2004)
Batmanin tytär (2002)
Casper: A Spirited Beginning (1997)
Full House (1986)
Rad (1986)
The Edge of Night (1980–1983)
When Calls The Heart - Sydämen kutsumus (2014-2019)
Fuller House (2016-)
Pääsykoeskandaali

Maaliskuussa 2019 Lori Loughlin nousi esiin yhtenä epäillyistä vanhemmista pääsykoeskandaalissa, jossa satojen rikkaiden perheiden lapsia epäillään autetun maksusta ja vilpillisin keinoin pääsemään opiskelijoiksi Yhdysvaltojen huippuyliopistoihin. Loughlinin epäillään järjestäneen tyttärensä, sosiaalisen median vaikuttajan  Olivia Jade Giannullin pääsyn Etelä-Kalifornian yliopistoon sepittämällä tälle olematon soutuharrastus. Ennen kohun käynnistymistä tytär oli kertonut julkaisemallaan videolla, että on kiinnostunut lähinnä juhlimisesta eikä niinkään opinnoista. Oikeudessa Loughlin kiisti syyllisyytensä.
Aiheesta muualla

Lori Loughlin Internet Movie Databasessa. (englanniksi)
Lori Loughlin Elonetissä.
Leukasukkula-ahven

| Leukasukkula-ahven> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Kirjoahvenet Cichlidae
Suku::  Sukkula-ahvenet Crenicichla
Laji::  cyclostoma
Kaksiosainen nimi
 Crenicichla cyclostoma  Ploeg, 1986 
Katso myös
   Leukasukkula-ahven Wikispeciesissä  
Infobox OKVirheellinen NIMI-arvoIUCN-testi OK: 
Leukasukkula-ahven (Crenicichla cyclostoma) on kirjoahventen (Cichlidae) heimoon kuuluva kalalaji.
Leukasukkula-ahvenella on litteä pää, pyöreä suu ja paksut huulet. Se kasvaa noin 10 cm pitkäksi. Sen väri voi vaihtua nopeasti varsinkin silloin, kun se tapaa saman lajin yksilöitä. Hallitsevalla yksilöllä on kirkkaat värit ja selkeä tumma raita kyljessään. Alistuva yksilö näyttää erilaisia harmaan sävyjä.
Leukasukkula-ahvenia on tavattu Brasiliassa Parán ja Tocantinsin osavaltioissa. Se esiintyy Amazonin ja Tocantins-joen vesistöissä.
Leukasukkula-ahven elää lähellä joen pohjaa, ja on siksi herkkä muutoksille jokivarren metsissä. Kaikki tunnetut luonnosta löydetyt yksilöt ovat 1980-luvun alusta, ennen Tucuruín padon rakentamista. Sen jäljellä oleva esiintymisalue on jäämässä Santa Isabelin ja Maraban patojen rakentamisessa syntyvien tekoaltaiden alle. IUCN on luokitellut lajin äärimmäisen uhanalaiseksi.
Muiden sukkula-ahventen tavoin leukasukkula-ahvenet hoitavat jälkikasvuaan.
Luxemburg-vuodot

Yksi vuodetuista verotuspäätöksistä
Luxemburg-vuodot eli Luxembourg Leaks (tunnetaan myös lyhenteillä Lux Leaks tai LuxLeaks) on kansainvälisistä tutkivista journalisteista koostuvan International Consortium of Investigative Journalists -ryhmän vuonna 2014 tekemä paljastus, jossa julkaistiin salassa pidettävää aineistoa Luxemburgin veroparatiisissa tapahtuneesta ulkomaisten yritysten veronkevennysohjelmasta. LuxLeaks ei nimestään huolimatta ole osa Wikileaksin suurta asiakirjapaljastusta vaan erillinen tapahtumaketju.
LuxLeaksissa paljastettiin noin 300 ulkomaalaisyritystä, jotka ovat tehneet veronkierroksi määriteltävää verosuunnittelua suoraan Luxemburgin viranomaisten myötävaikutuksella.
Luxemburg Leaks-paljastus alkoi 6.11.2014 kun eräiden sanomalehtien yhteenliittymä julkaisi ensimmäisen osittaisen luettelon erinäisistä verosopimuksista (LuxLeaks 1), joita oli tehty joidenkin kansainvälisten yritysten sekä Luxemburgin veroviranomaisten välillä. Toinen osa luettelosta (LuxLeaks 2) julkaistiin joulukuun alkupuolella 2014, sisältäen tiedostoja mm seuraavista yrityksistä: Deloitte, KPMG ja Ernst & Young.
Asiakirjat julkisuuteen vuosi PricewaterhouseCoopers -konsulttitoimiston entinen työntekijä Antoine Deltour, joka omien sanojensa mukaan kopioi dokumentit työpaikallaan vuonna 2010. Hänen alkuperäisenä tarkoituksenaan ei ollut vuotaa dokumenttien sisältöä julkisuuteen. Hän tosin antoi ne ranskalaiselle journalistille, joka julkaisi ne kaksi vuotta myöhemmin kansainvälisen tutkivien journalistien yhteenliittymän, ICIJ:n (International Consortium of Investigative Journalists:in) nettisivuilla.
Paljastetuissa asiakirjoissa mainitaan myös neljä suomalaisyritystä: rakennusyhtiö SRV, pakkausyhtiö Huhtamäki, Suomen Lähikauppa (johon kuuluvat muiden muassa Siwa ja Valintatalo) ja metsäalan rahaston konsulttiyhtiö Dasos Capital Oy. Mukana on myös kolme Suomeen kiinteässä yhteydessä olevaa ulkomaalaisyritystä, joista kaksi on pohjoismaisia sijoitusyhtiöitä: IK Investment Partners ja Altor Funds. Kolmas yhtiö on yhdysvaltalainen vahinkovakuutusyhtiö AIG, jonka suomalainen tytäryhtiö kuuluu Luxemburgin verottajan kanssa tehtyyn ennakkosopimukseen.
Suomalaisia yhtiöitä avusti "verotuksen optimoinnissa" luxemburgilainen rahoitusviranomainen Marius Kohl. Asiakirjojen tultua julkisuuteen alettiin julkisuudessa monella taholla kutsumaan näitä, sinänsä Luxemburgin lain mukaisia, yritysten vero-optimointeja (eng. "fiscal optimization") veronkierroksi.
Luettelo Antiguan ja Barbudan lentoyhtiöistä

Tämä on luettelo lentoyhtiöistä, jotka operoivat tai ovat operoineet Antigua ja Barbudassa.
Nykyiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan  |
| --- | --- | --- | --- | --- |
| Caribbean Helicopters | - | - | - | 1995 |
| LIAT | LI | LIA | LIAT | 1956 |
Entiset lentoyhtiöt

| Lentoyhtiö | IATA | ICAO | Kutsutunnus | Aloitti toiminnan | Lopetti toiminnan  |
| --- | --- | --- | --- | --- | --- |
| Aerowings | - | AWG | - | 2002 | 2004 |
| Antigua And Barbuda Airways International | - | ABI | - |  ? |  ? |
| Antigua Caribbean Air | - | - | - |  ? |  ? |
| Carib Aviation | 3Q | DEL | RED TAIL | 1972 | 2008 |
| Caribbean Star | 8B | GFI | CARIB STAR | 2002 | 2004 |
LIATin de Havilland Canada Dash 8-311
Ludvig (Ranskan kruununprinssi, 1661–1711)

Ranskan kruununprinssi Ludvig, haarniskassa ja kädessään marsalkansauva. Hyacinthe Rigaudin ateljeen muotokuva. Maalattu Filipsburgin piirityksen jälkeen 1688.
Henrik IV
Ludvig XIII
Gaston Orléans
Henriette-Marie
Ludvig XIII
Ludvig XIV
Filip I, Orléansin herttua
Ludvig XIV
Ludvig, Grand Dauphin
Ludvig, Burgundin herttua
Filip V, Espanjan kuningas
Kaarle, Berryn herttua
Ludvig XV
Ludvig XV
Ludvig, Dauphin
Ludvig XVI
Ludvig XVIII
Kaarle X
Ludvig XVI
Ludvig XVII
Ludvig XVII
Ludvig XVIII
Kaarle X
Ludvig (ransk. Louis); (1. marraskuuta 1661, Fontainebleau – 14. huhtikuuta 1711, Meudon, Ranskan kuningaskunta) oli Ranskan kuninkaan Ludvig XIV:n ja Espanjan kruununprinsessa, Ranskan kuningatar Maria Teresian vanhin poika ja Ranskan kruununperillinen eli dauphin. Hänet tunnetaan nimellä Grand Dauphin, poikansa Louis´n eli Petit Dauphinin synnyttyä ja puhuteltaessa hän oli Monseigneur. Tässä tapauksessa ”grand” merkitsee kookasta, ei henkisesti suurta toisin kuin nimitys Grand Condé.
Isä alkoi perehdyttää Ludvigia valtion asioihin 1680-luvulta alkaen. Hän sai osallistua talous- ja hallintoneuvostojen kokouksiin, tehdä rajattuja päätöksiä itsenäisesti ja johtaa omia joukkoja sotatoimissa.
Ludvig meni naimisiin vuonna 1680 Baijerin prinsessa Marie-Annen Viktorian (1660–1690) kanssa, ja he saivat kolme lasta. Marie-Anne kuoli vuonna 1690, ja sen jälkeen Ludvig meni salaa morganaattiseen avioliittoon hovinainen Marie Émilie Thérèse de Joly de Choinin (1670– 1732) kanssa. Uutta puolisoa ei kuitenkaan koskaan kutsuttu dauphineksi, eikä pari myöskään saanut lapsia.[lähde? ] Ludvig kuoli isorokkoon vuonna 1711.
Lapset

Ludvig (Louis), Burgundin herttua, dauphin eli kruununprinssi (1682–1712). Nai pikkuserkkunsa Savoijin prinsessa Marie Adélaïden (1685–1712). Heille syntyi kolme poikaa, joista aikuiseksi eli Ludvig XV.
Filip (Philippe), Anjoun herttua, myöhemmin Espanjan kuningas Filip V (1683–1746). Nai ensin kaksinkertaisen pikkuserkkunsa Savoijin prinsessa Maria Luisa Gabriellan (1688–1714) ja heille syntyi neljä poikaa, joista kahdesta Ludvig I:stä ja Ferdinand VI:sta tuli Espanjan kuningas. Nai toisen kerran Parman prinsessa Elisabet Farnesen (1692–1766) ja heille syntyi seitsemän lasta, joista Kaarle III:sta tuli Espanjan kuningas ja María Ana Viktoriasta tuli Portugalin Joosef I:n kuningatar.
Kaarle (Charles), Berryn, Alençonin ja Angoulêmen herttua, Ponthieu'n kreivi (1686–1714). Nai serkkunsa Marie Louise Élisabeth d'Orléansin (1695–1719) ja heille syntyi kolme lasta, jotka kaikki kuolivat alle kuukauden ikäisinä.
Louise Émilie de Vautedard (1694–1719), avioton tytär suhteesta Marie Anne Caumont de La Force'n kanssa
Anne Louise de Bonbour (1695–1716), avioton tytär suhteesta näyttelijätär Françoise "Fanchon" Pitel de Longchamp'n (1662 –1721) kanssa
Charlotte de Fleury (1697–1750), avioton tytär suhteesta näyttelijätär Françoise "Fanchon" Pitel de Longchamp'n (1662 –1721) kanssa
Grand Dauphin Ludvig vaimonsa Dauphine Marie Annen ja lastensa kanssa vuonna 1687. Burgundin herttua Ludvig, Petit Dauphin seisoo, Anjoun herttua Filip istuu koira sylissään ja Berryn herttua Kaarle on äitinsä vieressä. Pierre Mignardin maalaus.
Kwabs

| Kwabena Adjepong |
| --- | --- |
 Kwabs esiintymässä kesällä 2015.
Henkilötiedot
Koko nimi:  Kwabena Sarkodee Adjepong
Syntynyt: 24. huhtikuuta 1990 (ikä 34) Lontoo
Ammatti:  laulaja, lauluntekijä
Muusikko
Taiteilijanimi:  Kwabs
Laulukielet:  englanti
Aktiivisena:  2011–
Tyylilajit:  soul, R&B, electronica
Soittimet:  laulu
Levy-yhtiöt:  Atlantic Records
Aiheesta muualla
Kotisivut
  [ Muokkaa Wikidatassa ] [ ohje ]  
Kwabena Sarkodee Adjepong (s. 24. huhtikuuta 1990 Lontoo), taiteilijanimeltään Kwabs, on brittiläinen laulaja-lauluntekijä, joka tunnetaan parhaiten hittikappaleestaan ”Walk” vuodelta 2014.
Kwabs julkaisi ensimmäisen EP-levynsä Wrong or Rightin helmikuussa 2014. Saman vuoden lokakuussa hän julkaisi ensimmäisen singlensä, ”Walkin”, joka oli listojen kärjessä Saksassa, Unkarissa ja Romaniassa. Suomessa kappale pääsi virallisen listan sijalle 17. ”Walk” valittiin myös EA Sportsin FIFA 15 -pelin soundtrackille. Kwabs teki kappaleen yhdessä Jonny Lattimerin kanssa. Syyskuussa 2015 julkaistiin Kwabsin ensimmäinen albumi, Love + War.
Kwabsin suku on kotoisin Ghanasta. Hän vietti suuren osan lapsuudestaan sijaisperheissä.
Diskografia > Albumit

Love + War (2015)
Diskografia > EPt

Wrong or Right (2014)
Pray for Love (2014)
Walk (2014)
Diskografia > Singlet

”Walk” (2014)
Aiheesta muualla

Kuvia tai muita tiedostoja aiheesta Kwabs Wikimedia Commonsissa
Louise Latimer

| Louise Latimer |
| --- | --- |
 Louise Latimer vuonna 1937 elokuvan California Straight Ahead! trailerissa.
Henkilötiedot
Syntynyt: 6. maaliskuuta 1916 Brooklyn, New York
Kuollut: 16. kesäkuuta 1973 (57 vuotta) Palma de Mallorca, Espanja
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Louise Latimer (6. maaliskuuta 1916 Brooklyn, New York – 16. kesäkuuta 1973 Palma de Mallorca, Espanja) oli yhdysvaltalainen näyttelijä, joka esiintyi 1930-luvulla useissa elokuvissa. Eräs niistä on California Straight Ahead! (1937), jossa hän esiintyi John Waynen vastanäyttelijänä.
Elokuvat

My Mummy's Arms (1934)
Rakkauden uhri (1934)
Huuto erämaasta (1936)
Murder on a Bridle Path (1936)
The Witness Chair (1936)
Bunker Bean (1936)
Grand Jury (1936)
Don't Turn 'em Loose (1936)
The Plot Thickens (1936)
We're on the Jury (1937)
California Straight Ahead! (1937)
Wings Over Honolulu (1937)
Aiheesta muualla

Louise Latimer Internet Movie Databasessa. (englanniksi)
Louise Latimer Filmaffinity. Viitattu 25.8.2023. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Louise Latimer
Käännös suomeksi
Lester Thurow

Lester Carl Thurow (7. toukokuuta 1938 – 25. maaliskuuta 2016) oli taloustieteilijä ja MIT Sloan School of Managementin dekaani. Thurow opiskeli Harvardin yliopistossa taloustieteen tohtoriksi. Thurow kirjoitti talouteen liittyviä kirjoja, joista kolme oli New York Timesin bestsellereitä. Teoksessa The Zero-Sum Society Thurow kuvasi makrotalouden nollasummapeliksi.
Teokset

The Zero-Sum Society: Distribution and the possibilities for economic change (1980)
Dangerous Currents: The state of economics (1983)
The Zero-Sum Solution: Building a world-class American economy (1985)
Head to Head: The Coming Economic Battle Among Japan, Europe and America (1993)
The Future of Capitalism: How today's economic forces shape tomorrow's world (1996)
Building Wealth: The new rules (1999).
Fortune Favors the Bold: What we must do to build a new and lasting global prosperity (2003).
Kuusakoski

| Kuusakoski Group Oy |
| --- | --- |
Yritysmuoto:  osakeyhtiö
Perustettu:  1914
Toimitusjohtaja:  Veikko Kuusakoski
Kotipaikka:   Espoo, Suomi
Toimiala:  kierrätys
Tuotteet:  kierrätyspalvelut, metalliraaka-aineet, valukomponentit
Liikevaihto:  486,5 milj. euroa (2020)
Liikevoitto:  9,9 milj. € (2020) 
Henkilöstö:  1796 (2020)
Tytäryhtiöt:  Alteams
Kotisivu:  www.kuusakoski.com
Infobox OKVirheellinen NIMI-arvo: 
Kuusakoski Group Oy on teollinen kierrätysalan yrityskonserni, joka on keskittynyt metallien kierrätykseen ja valimoliiketoimintaan. Teollisen toiminnan lisäksi se tarjoaa kierrätyspalvelu- ja ympäristöteknologian ratkaisuja. Alteams Oy valmistaa kevytmetallivaluja muun muassa elektroniikka- ja autoteollisuudessa ja matkapuhelimissa.
Historia > 1914–1999

Donuard Kuschakoff perusti Viipurissa vuonna 1914 Karjalan Lumppu- ja Romuliike -nimisen yrityksen. Yhtiö keräsi, erotteli ja jalosti rauta-, metalli- ja tekstiilijätettä teollisuudelle. Ensimmäinen maailmansota aiheutti raaka-ainepulaa ja kaikki, mitä Kuschakoff sai kerättyä, kävi kaupaksi. Yrityksen kasvu oli 1920-luvulla kovaa.
Vuonna 1934 Kuschakoffit suomensivat sukunimensä Kuusakoskeksi. Vuonna 1938 Donuard Kuusakoski osti Edward Himasen kanssa enemmistön Oscar W. Moser Oy:stä ja seuraavana vuonna loputkin. Donuard Kuusakoskesta tuli yhtiön toimitusjohtaja. Yhtiön nimi muutettiin Metalli- ja Villateollisuus Oy:ksi vuonna 1939. Samassa yhteydessä Karjalan Lumppu- ja Romuliikkeen johtajaksi tuli Donuardin poika Victor Kuusakoski. Talvisota lopetti yhtiön toiminnan Viipurissa. Yrityksen tilalle perustettiin Karjalan Romu Oy, joka ei kuitenkaan koskaan siirtynyt Viipuriin.
Moserit muuttivat ulkomaille, jolloin Donuard Kuusakoski ja Edward Himanen ostivat Mosereilta myös Finska A/B Eugen Moser -nimisen yhtiön, josta tuli aluksi Oy Julius Moser Ab, myöhemmin Oy Moser Ab. Sota synnytti runsaasti metalliromua ja esimerkiksi Pariisin rauhansopimuksessa hävitettäväksi määrätty Ilmavoimien ylimääräinen lentokalusto päätyi Oy Moser Ab:n ja Metalli- ja Villateollisuus Oy:n romutettavaksi. Tästä syntyneestä materiaalimassan hyödyntämisestä sai alkunsa yhtiön ensimmäinen alumiinisulatto.
Yritykset yhdistettiin Kuusakoski Oy:ksi vuonna 1964. Kuusakosken toiminta siirtyi 1950–1970-luvuilla romukaupasta teolliseen toimintaan ja Espoon Kauklahden tuotantotiloissa aloitettiin sulattamotoiminnan lisäksi tutkimus- ja kehitystoiminnot. Heinolaan rakennettiin Suomen ensimmäinen autopaloittamo, jokna yhteyteen tuli alumiinisulatto.
Yhtiö kehitti 1980- ja 1990-luvuilla uutta kierrätys- ja materiaalinkäsittelyteknologiaa. Yhtiö myös kasvoi ja kansainvälistyi vauhdilla.
Historia > 2000–2010

Vuonna 2004 Kuusakoski Oy:n liikevaihto kasvoi yli 60 prosenttia 809 miljoonaan euroon ja myös yhtiön liikevoitto lähes nelinkertaistui. Samalla Kuusakosken käsittelemät materiaalivirrat lisääntyivät neljänneksellä. Menestystä selitti osaltaan raaka-ainehintojen nousu: kierrätysteräksen, -nikkelin ja -kuparin hinnat nousivat vuoden aikana lähes 50 prosenttia. Romumetallien keräys ja jalostus toi Kuusakosken liikevaihtoon 687 miljoonaa euroa, kun taas valimoiden osuus oli 122 miljoonaa euroa. Yhtiö oli laajentanut metallien kierrätystä Itämeren alueella ja Puolassa.
Vuonna 2002 Kuusakoski yhdisti omistamansa valimot, Jyskän Metallin, Laihian Metallin ja Lopen Metallivalimon, uudeksi yritykseksi, Alteams Oy:ksi. Sen valmistamia kevytmetallivaluja käytettiin muun muassa elektroniikka- ja autoteollisuudessa ja matkapuhelimissa. Alteamsin liikevaihto oli noin 80 miljoonaa euroa, josta viennin osuus oli noin kolmannes.
Vuonna 2005 Kuusakoski teki noin kahden miljoonan euron sijoituksen Espoossa sijaitsevaan Rakentajien Ekopark -kierrätyslaitokseen. Investointi vähensi Espoon Ämmässuon kaatopaikan kuormitusta. Kuusakosken tavoite oli, että Ekopark voi vastaanottaa ja käsitellä 500 000 tonnia materiaaleja vuodessa.
Vuonna 2010 Kuusakoski Group Oy:n liikevaihto vuonna oli 810 miljoonaa euroa ja tulos 40 miljoonaa euroa. Kuusakoski Oy osti 70 prosenttia purkuliiketoimintaa harjoittavasta tukholmalaisesta BRA Groupista. Kaupan jälkeen Kuusakoskesta tuli Pohjoismaiden suurin purkupalveluja tarjoava yritys.
Historia > 2011–

Vuonna 2013 Kuusakoski osti raisiolaisen betoni-, tiili- ja asfalttijätteen kierrätykseen ja murskaukseen erikoistuneen Kivikolmio Oy:n. Yritys jatkoi liiketoimintaansa Kuusakoski-konserniin kuuluvana itsenäisenä yhtiönä.
Vuonna 2017 yhtiön liikevaihto kasvoi 16 prosenttia. Kasvua selitti metallien kallistuminen ja maailman ja Suomen talouden kasvu.
Organisaatio

Kuusakoski toimii 11 maassa. Vuonna 2020 se työllisti Suomessa 540 henkilöä ja ulkomailla 1256 henkilöä.
Kuusakoski Group -konserniin kuuluvat
kierrätysliiketoimintaa harjoittava Kuusakoski Oy ja sen tytäryhtiöit
valimoliiketoimintaa harjoittava Alteams Oy ja sen tytäryhtiöt ja
kiinteistöyhtiöt Jokirantakiinteistöt Oy ja Kiinteistö Oy Lahden Norokatu 5.
Kuusakoski Group -konsernin emoyhtiön, Kuusakoski Group Oy:n, omistaa Kuusakosken suku. Kuusakoski Oy tytäryhtiöineen muodostaa kierrätysliiketoimintakonsernin ja Alteams Oy tytäryhtiöineen valimoliiketoimintakonsernin. Alteams valmistaa valukomponentteja muun muassa matkapuhelin- ja ajoneuvoteollisuudelle.
Toiminta

Kuusakoski kerää kierrätettävät materiaalit, prosessoi ne ja toimittaa ne teollisuuden raaka-aineiksi. Tärkeimpiä tuotteita ovat kierrätysteräs, ruostumaton teräs ja alumiinivaluseokset teräs- ja valimoteollisuuden tarpeisiin. Metallien ohella Kuusakoski kierrättää muun muassa rakennusjätettä ja kuitumateriaaleja. Lisäksi Kuusakoski valmistaa metallien kierrätykseen sekä ympäristön huoltoon käytettäviä laitteita ja laitoksia. Kuusakoski tuottaa myös yrityksille ja yksityishenkilöille erilaisia lisäarvopalveluja, kuten tietoturvallisia tuhoamispalveluja.
Vuonna 2018 autojen romutus oli Kuusakosken kasvavia liiketoiminta-alueita. Autotuojat ja -teollisuus ry:n järjestämän Romutuspalkkio-kampanjan myötä vanhoja autoja vaihdettiin uusiin ja vähäpäästöisempiin ajoneuvoihin.
Aiheesta muualla

Kuusakoski -konsernin kotisivu
Sähkölaitejätettä Kuusakosken jäteasemalla Jyväskylässä.
Lester del Rey

| Lester del Rey |
| --- | --- |
 Judy Lynn ja Lester del Rey (1974)
Henkilötiedot
Syntynyt: 2. kesäkuuta 1915
Kuollut: 10. toukokuuta 1993 (77 vuotta)
Kirjailija
Palkinnot
 Damon Knight Memorial Grand Master Award 
Aiheesta muualla
Löydä lisää kirjailijoitaKirjallisuuden teemasivulta
Lester del Rey (2. kesäkuuta 1915 – 10. toukokuuta 1993) oli yhdysvaltalainen tieteiskirjailija. Hänet on nimetty yhdeksi tieteiskirjallisuuden grand mastereista.
Aiheesta muualla

Lester del Rey Internet Speculative Fiction Database -sivustolla (englanniksi)
Lester del Rey Science Fiction Awards Database -sivustolla (englanniksi)
L7

| L7 |
| --- | --- |

Tiedot
Toiminnassa:  1985–2001, 2014–
Tyylilaji:  grunge, punk rock, alternative metal
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Donita Sparks, kitara, laulu (1985–2001, 2014–)  Suzi Gardner, kitara, laulu]] (1985–2001, 2014–)  Jennifer Finch, basso/laulu (1986–1996, 2014–)  Demetra Plakas, rummut/laulu (1988–2001, 2014–) 
Entiset jäsenet:  Janis Tanaka, basso (1999–2001)  Gail Greenwood, basso/laulu (1996–1999)  Roy Koutsky, rummut (1987–1988) 
Levy-yhtiö:  Epitaph Records   Sub Pop   Slash Records   Man's Ruin Records  
Aiheesta muualla
Kotisivut
Infobox OKNimi-testi OK: 
L7 on yhdysvaltalainen rock-yhtye. Sen musiikkia on luonnehdittu punkiksi, grungeksi ja alternative rockiksi. L7:n perustivat vuonna 1985 Los Angelesissa Donita Sparks ja Suzi Gardner ja se jatkoi toimintaansa 2000-luvun alkupuolelle asti vetäytyen virallisesti tauolle vuonna 2001. Yhtye ilmoitti paluustaan joulukuussa 2014.
Vuonna 2016 valmistui bändistä ja bändin historiasta kertova dokumenttielokuva L7: Pretend We're Dead.
L7 on esiintynyt Suomessa vuosina 1992 ja 2000.
Jäsenet > Nykyiset

Donita Sparks – kitara/laulu (1985–2001, 2014–) (perustajajäsen)
Suzi Gardner – kitara/laulu  (1985–2001, 2014–) (perustajajäsen)
Jennifer Finch – basso/laulu (1986–1996, 2014-)
Demetra Plakas – rummut/laulu (1988–2001, 2014)
Jäsenet > Entiset

Janis Tanaka – basso (1999–2001)
Greta Brinkman – basso (1996)
Gail Greenwood – basso, laulu (1996–1999)
Roy Koutsky – rummut (1987–1988)
Anne Anderson – rummut (1988)
Diskografia > Studioalbumit

1988 – L7
1991 – Smell the Magic
1992 – Bricks are Heavy
1994 – Hungry for Stink
1997 – The Beauty Process: Triple Platinum
1999 – Slap-Happy
2019 – Scatter the Rats
Diskografia > Livealbumit

1998 – L7 Live: Omaha to Osaka